Spinnventiil
Spinnventiil on hiiglasliku magnettakistuse või tunnelmagnettakistuse efektil põhinev kihtstruktuur, mille elektritakistus sõltub struktuuri magnetilisest korrastusest. Antiferromagnetiline korrastus on suurema takistusega kui ferromagnetiline korrastatus. Oluline on ühe ferromagnetilise kihi mõjutamise võimalus, sellest ka nimetus ventiil või klapp (inglise spinn valve).